கேள்வி: வைக்கம் போராட்டம் - போராட்டம் பற்றி நீங்கள் என்ன அறிந்துள்ளீர்கள்?
பதில்: File:A_protest_march_during_Vaikom_Satyagraha.jpg கேரளம் மற்ற பெரிய கோவில்களைப் போலவே, வைக்கம் சிவன் கோவிலும் பல ஆண்டுகளாக தாழ்த்தப்பட்ட சாதியினரையும் 'தீண்டத்தகாதவர்களையும்' கோவிலுக்குள் நுழைவதிலிருந்து மட்டுமல்லாமல், அதைச் சுற்றியுள்ள தெருக்களில் நடக்கக் கூடாது என்கிற நடைமுறை பல ஆண்டு காலங்களாக இருந்து வந்தது. இந்நிலையை எதிர்த்துக் குரல் கொடுக்க எவரும் இல்லை. இந்நிலையில் ஸ்ரீ நாராயணகுருவின் சீடரும், காங்கிரசு பேரியக்கத்தைச் சார்ந்தவருமான டி. கே. மாதவன் என்பவர் இப்பிரச்சனைக்காகப் போராட முன் வந்தார். 1924 ஆம் ஆண்டு மார்ச் 30 ஆம் நாள் காலை 6 மணிக்குப் போராட்டம் நடத்தத் தீர்மானிக்கப்பட்டது. இவர்களது திட்டம் அரசுக்குத் தெரிந்தபோது காவல்துறையின் மூலம் தடை விதிக்கப்பட்டது. இந்தப் போராட்டத்தை நடத்த தாழ்த்தப்பட்ட மக்கள் விரும்பவில்லை. அவர்கள், இப்போராட்டத்தினால் தங்களுக்குக் கிடைத்து வரும் சில சலுகைகள் கிடைக்காமல் போய்விடும் என்று அச்சம் கொண்டனர். இதனால் இப்போராட்டத்தில் நம்பிக்கையின்றியும் இருந்தார்கள். டி. கே. மாதவன் காவல்துறையின் தடையை மீறி ஊர்வலமாகச் சென்று இப்போராட்டத்தை நடத்துவதென முடிவு செய்தார். தடையை மீறி நடத்தப்பட்ட இந்த ஊர்வலத்தில் சென்றவர்களில் குஞ்ஞப்பி என்கிற புலையர் சாதியைச் சேர்ந்தவர், பாகுலேயன் என்கிற ஈழவர் சாதியைச் சேர்ந்தவர், கோவிந்தப் பணிக்கர் என்கிற நாயர் சாதியைச் சேர்ந்தவர் என மூவர் காவல்துறையினர் நின்று கொண்டிருந்த இடம் வரை சென்றனர். அவர்களுடன் கதர் ஆடை அணிந்த ஆயிரக்கணக்கானவர்களும் சேர்ந்து, வைக்கம் கோயில் தெருவில் நடக்க முயன்றனர். அந்த மூவரும் திருவிதாங்கூர் காவல்துறையினரால் கைது செய்யப்பட்டனர். 6 மாத காலம் சாதாரணத் தண்டனைச் சட்டத்தின் கீழ் சிறையில் அடைத்தனர். கைதானவர்களுக்கு ஆதரவினைத் திரட்டி மேலும் பல போராட்டங்கள் நடைபெற்றன. இந்தப் போராட்டத்திற்கு டி. கே. மாதவன், மகாத்மா காந்தியை நேரில் சந்தித்து வைக்கம் ஊரின் நிலையை எடுத்துக் கூறி ஒப்புதல் கடிதம் பெற்று ஆதரவு திரட்டினார். அதன் பிறகு பல தொண்டர்கள் இந்தப் போராட்டத்தில் முன் வந்து காவல்துறையினரின் தடுப்புச் சுவரை மீறிச் சென்றனர். அதற்காக பல காங்கிரஸ் தொண்டர்கள் ஏப்ரல் 10 ஆம் தேதி வரை காவல்துறையினரால் கைது செய்யப்பட்டனர். கைது செய்யப்பட்டவர்களில் கே. பி. கேசவ மேனன், டி. கே. மாதவன், கே. கேளப்பன் ஆகியோரும் அடங்குவர். கைது செய்யப்பட்டு தண்டிக்கப்பட்ட மற்ற தலைவர்களில் டி. ஆர். கிருஷ்ணசாமி ஐயர்,T. R. Krishnaswamy Iyer, http://www.keralaculture.org/historic-heritage-gallery/tr-krishnaswamy-iyer/1085 , Department of Cultural Affairs, Govt of Kerala retrieved on 02 February 2023 கே. குமார்,Vaikom Sathyagraha Rekhakal: Adv. P. Harikumar -Sahithya Pravarthaka Co-Operative Society Ltd: 2019 : pages 160, 217, 298, 299, 353Who is Who of Freedom Fighters in Kerala, Regional Records Committee 1975, Government of Kerala : Page/ Entry No 272The History of Trade Union Movement in Kerala : K. Ramachandran Nair : Kerala Institute of Labour and Employment - 2006: (also available is the e-book version at : https://indianlabourarchives.org retrieved on 30 Jan 2023: page no: 436) ஏ. கே. பிள்ளை,https://ml.m.wikipedia.org/wiki/%E0%B4%8E.%E0%B4%95%E0%B5%86._%E0%B4%AA%E0%B4%BF%E0%B4%B3%E0%B5%8D%E0%B4%B3 , Malayalam : Retrieved 2 February 2023சிட்டேழத்து சங்கு பிள்ளை, வழக்கறிஞர் ஜார்ஜ் ஜோசப், பெரியார் ஈ. வெ. ராமசாமி நாயக்கர், அய்யாமுத்து கவுடர், கே. வேலாயுத மேனன் ஆகியோரும் அடங்குவர். ஆர்ப்பாட்டக்காரர்கள் ஒவ்வொரு நாளும் திருவிதாங்கூர் காவல்துறையினரின் ("சமூகங்களுக்கு இடையே மோதல்களைத் தடுப்பதற்காக" அமைக்கப்பட்ட பிரிவு) தடுப்புகளை நோக்கி அணிவகுத்துச் சென்றனர். அவர்கள் சாலையை மறித்து, கோயிலின் நான்கு நுழைவாயில்களிலும் உள்ள காவல்துறையினரின் தடுப்புகளுக்கு முன்னால் அமர்ந்து தேசபக்திப் பாடல்களைப் பாடினர். பிரச்சாரத்தின் பிற்பகுதியில், தொண்டர்கள் உண்ணாவிரதப் போராட்டங்களை மேற்கொண்டனர். இந்தக் காலகட்டத்தில், சில உயர் சாதி இந்துக்கள் குண்டர்களைத் தூண்டிவிட்டு போராட்டக்காரர்கள் மீது தாக்குதல்களை நடத்தச் செய்தனர். கைது செய்யப்பட்ட டி. கே. மாதவன் ஈழவர் சாதியைச் சேர்ந்தவர் என்பதால் கேரள மாநிலத்திலிருந்த ஈழவர் சாதியைச் சேர்ந்த பலரும் போராட்டத்தில் இறங்கினர். இந்தப் போராட்டத்தில் இறங்கியவர்களுள் முக்கியமானவர் சகோதரர் அய்யப்பன். நியாயமான இப்போராட்டத்திற்கு ஸ்ரீ நாராயண குரு ஆதரவளித்தார். ஸ்ரீ நாராயண குரு தனக்குச் சொந்தமான பேளூர் மடத்தைப் போராட்டக்காரர்கள் தங்குவதற்காக அளித்தார். இந்தப் போராட்டத்திற்கு நன்கொடையாக ஆயிரம் ரூபாயும் அளித்தார். இந்த மடத்தில்தான் மக்கள் ஒன்று கூடி போராட்டத்திற்குச் சென்றனர். டி. கே. மாதவன் கைது செய்யப்பட்டதும், நியாயமான இப்போராட்டத்திற்கு அனைத்து மக்களும் ஆதரவளிக்க வேண்டும் என ஸ்ரீ நாராயண குரு தன் கைப்பட ஒரு கடிதமெழுதி அதை மக்களிடையே பரப்பிடச் செய்தார். ஸ்ரீ நாராயண குரு செய்தி கேரளா முழுவதும் சென்றது. கேரளா முழுவதும் போராட்டம் நடைபெற்றது. இப்போராட்டத்திற்காக, ஸ்ரீ நாராயண குருவின் சன்னியாசி சீடர்கள் அனைவரும் வீடுவீடாகச் சென்று உண்டியல் ஏந்திப் பணம் சேகரித்துப் போராட்டக்காரர்களுக்கு அனுப்பினர். அத்துடன் ஒவ்வொரு வீட்டினரும் போராட்டத்தில் கலந்து கொள்ள வேண்டும் என்பதற்காக ஒவ்வொரு வீட்டிலும் சமைக்கும் முன்பு பெண்கள் ஒரு கைப்பிடி அளவு அரிசியைத் தனியாக எடுத்து வைத்து விடுவார்கள். இப்படி சேகரிக்கப்படும் அரிசி போராட்டக்காரர்களின் உணவுக்காக அனுப்பி வைக்கப்பட்டது. இந்த அறவழிப் போராட்டம் தொடர்ந்து நடந்தது. முக்கியத் தலைவர்கள் கைது செய்யப்பட்டதும் சமாதானம் ஏற்பட வாய்ப்பு கிட்டுமா என எதிர்பார்க்கப்பட்டது. ஆனால் பணம் படைத்தவர்கள் காவல்துறையினர் உதவியுடன் சில வன்முறையாளர்களைக் கொண்டு போராட்டக்காரர்களை அடித்துத் துன்புறுத்தினர். இருப்பினும் போராட்டக்காரர்கள் தொடர்ந்து அறவழியிலேயே போராடிக் கொண்டிருந்தனர். வைக்கம் நிகழ்வுகள் அகில இந்திய அளவில் கவனத்தை ஈர்த்தன. காங்கிரஸ் தலைவர் சி. ராஜகோபாலாச்சாரி மற்றும் அப்போது காங்கிரசில் இருந்த "பெரியார்" ஈ. வெ. இராமசாமி ஆகியோர் வைக்கம் வந்து போராட்டக்காரர்களுக்கு ஆலோசனை வழங்கினர். முக்கிய நாயர் காங்கிரஸ் தலைவர்கள் பலர் பின்னர் கைது செய்யப்பட்டனர், மேலும் கிறிஸ்தவம் (காங்கிரஸ் தலைவர்) ஜார்ஜ் ஜோசப் போராட்டத்தின் பொறுப்பை ஏற்றுக்கொண்டார். File:Vaikom satyagraha-akali7.jpg ''நிகாங்'' ஒளிப்படம், ca.1924. மாத்ருபூமி நாளிதழில் மறுபதிப்பு.]] 'இது ஒரு இந்து விவகாரம்' என்பதால் அதிலிருந்து விலகி இருக்குமாறு உள்ளூர் கிறிஸ்தவத் தலைவர்களை காந்தி கேட்டுக்கொண்டதால், அவர்கள் அந்நியப்பட்டனர் (ஏப்ரல் 1924). அமிருதசரசு சேர்ந்த சீக்கியர் அகாலி செயற்பாட்டாளர்களும் சத்தியாக்கிரகிகளுக்கு இலவச உணவுக்கூடங்களை அமைக்க வைக்கம் வந்திருந்தனர் (ஏப்ரல் 1924). சீக்கியர்களின் உணவுக்கூடங்களை மூடுமாறு காந்தி அறிவுறுத்தினார். அப்போது காங்கிரசில் இருந்த ஈ. வெ. ராமசாமி "பெரியார்", இந்த சத்தியாக்கிரகத்தில் கலந்துகொண்டு இரண்டு முறை சிறையில் அடைக்கப்பட்டார். இது பெரியாருக்கு "வைக்கம் வீரர்" என்ற பட்டத்தைப் பெற்றுத் தந்தது.Eugene F. Irschick, ''Politics and Social Conflict in South India: The Non-Brahmin Movement and Tamil Separatism,'' 1916–1929 (Berkeley:University of California Press, 1969), pp. 268–69. கே. அய்யப்பன் போன்ற சில தீவிரப் போராட்டக்காரர்கள் பொதுவுடைமை வடிவங்களுடன் தங்களை இணைத்துக்கொண்டனர். திருவிதாங்கூரின் மன்னரான மூலம் திருநாள் 1924 ஆகத்தில் காலமானார். காந்தியின் ஆலோசனையின் பேரில், உயர் சாதி இந்துக்கள் வைக்கம் முதல் திருவனந்தபுரம் வரை பேரணியாகச் சென்று, திருவிதாங்கூர் ஆட்சியாளரிடம் ஒரு மனுவை அளித்தனர் (தாழ்த்தப்பட்ட சாதியினர் தொருக்களைப் பயன்படுத்துவதற்கு உயர் சாதி இந்துக்கள் ஆட்சேபிக்கவில்லை என்று அதில் கூறப்பட்டிருந்தது) (நவம்பர் 1924 முதல்). நாயர் சமூகத்தின் தலைவரான மன்னத்து பத்மநாப பிள்ளை, 1925-ல் திருவனந்தபுரத்திற்கு இரண்டாவது பேரணியை வழிநடத்தினார். கோயிலுக்கு அருகிலுள்ள தெருக்களை ஈழவர்கள் பயன்படுத்த அனுமதிக்க வேண்டும் என்ற தீர்மானம், திருவிதாங்கூர் சட்டமன்றத்தில் ஒரு வாக்கு வித்தியாசத்தில் தோற்கடிக்கப்பட்டது (அனைத்து அதிகாரப்பூர்வ உறுப்பினர்களாலும் எதிர்க்கப்பட்டது, அக்டோபர் 1924-ல் அறிமுகப்படுத்தப்பட்டு, பிப்ரவரி 1925-ல் வாக்கெடுப்பு நடத்தப்பட்டது).